Threadneedle Street

Threadneedle Street («Synålgata») er ei gate i City of London. Den går fra den store plassen ved Bank of England til Bishopsgate. Gata er oppkalt etter nålemakerlauget, som hadde sin hall her og førte tre synåler i våpenskjoldet sitt.

Mest kjent er Threadneedle Street for å huse Englands sentralbank Bank of England – «The Old Lady of Threadneedle Street», som den er blitt kalt. Fram til 2004 holdt også Londonbørsen til i Threadneedle Street. Finanshuset Baltic Exchange ble grunnlagt i kaffehuset Virginia and Baltick Coffee House i Threadneedle Street i 1744.

Kategori:Londons gater og plasser
Kategori:City of London